03/04/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 27 de marzo do 2019 da X. T. da Coruña, pola que se concede a autorización admtva. previa de construción e DUP, dunha instalación de distribución eléctrica na Laracha. (expte.: IN407A2018/84-1)

Expediente: IN407A 2018/84-1. Promotor: Hidroeléctrica de Laracha, S. L. Instalación: LMT., CT. e RBT. As Meneiroas e anexo I. Concello: A Laracha.1 O 25 de abril de 2018 a empresa promotora solicitou a autorización administrativa previa, a autorización administrativa de construción e a declaración de utilidade pública da dita instalación de distribución eléctrica.2 O proxecto someteuse ao trámite de información pública mediante resolución publicada nos seguintes medios: - Acordo de información pública: 11 de xullo de 2018. - DOG: 9 de agosto de 2018. - BOP: 31 de xullo de 2018. - Xornal La Voz de Galicia: 11 de febreiro de 2019. - Taboleiro de anuncios do concello: segundo certificado municipal do 17 de outubro de 2018. Ao mesmo tempo, realizáronse notificacións individuais ás persoas titulares que figuran na relación de bens e dereitos afectados. Mediante anuncio publicado no BOE do 18 de xaneiro de 2019, notificóuselle a Maria Asela Consejero Zahdali, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). 3 Durante o período en que se someteu ao trámite de información pública Paul Stephen Marculescu Stankov achegou unha alegación con data 9 de agosto de 2018. Esta alegación trasladóuselle á empresa promotora con data 20 de agosto de 2018, que respondeu en defensa dos seus intereses.4 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas. A empresa promotora manifestou a súa conformidade cos condicionados establecidos.5 Os servizos técnicos da xefatura territorial emitiron informe favorable sobre a solicitude de autorización.1 Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). - Lei 40/2015, do 1 de outubro, de réxime xurídico do sector público (BOE núm.236, do 2 de outubro de 2015). - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19 de marzo de 2008). - Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9 de xuño de 2014). - Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18 de setembro de 2002). - Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14 de outubro de 1982). - Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1 de febreiro 2017). - Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14 de novembro de 2016). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 4 de decembro de 2015). - Lei do 16 de decembro de 1954, sobre expropiación forzosa (BOE núm.351, do 17 de decembro de 1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). – LMTA. a 20 kV (servizo 15 kV) de 23 m e condutor tipo LA-56 Al, coa orixe no apoio núm.25-4 la LMT. Xesta (Liña 1) (expediente: 51.374) tipo C-14/2000 que substituirá, nunha nova posición, ao de tipo HV-13/250, no treito entre a derivada aos CC. TT. Muíños Coiro (expte.: 233/97) e Coirón (expte.: 238/07) e a derivada ao CT. Merelle (expte.: 51.374) e remate no apoio núm.25-4-1 proxectado, onde se instalará o novo CTI. As Meneiroas proxectado. Substitución do apoio 25-4 existente tipo HV-13/250 por C-14/2000 nunha nova posición. – Novo CT. As Meneiroas intemperie cunha potencia de 50 kVA, unha relación de transformación de 15.000-20.000/400-230 V, instalado nun novo apoio 25-4-1 tipo HVH-11/1600.3 Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58. a) da Lei 24/2013, do 26 de decembro, do sector eléctrico.4 Respecto da alegación formulada por Paul Stephen Marculescu Stankov (predio núm.1) solicita que se reinicie o procedemento cunha nova situación do centro de transformación intemperie, en apoio, noutra parcela xa que non se cumpren as distancias establecidas no PXOM á estrada e por que a oferta económica da empresa promotora, non é xusta nin razoable. Na súa resposta de 5 de setembro de 2018, Hidroeléctrica de Laracha, S. L. declara que a situación do centro de transformación cumpre coas disposicións regulamentarias de seguridade. Os apoios 25-5, 25-3 e 25-3-1 existen na liña actual e non van ser modificados, sen embargo, os apoios 25-4 e 25-4-1 serán obxecto de adaptación ao PXOM. Aínda que non se acadara ningún acordo económico cas persoas propietarias, isto non supón a posibilidade dun acordo por ámbalas partes en calquera intre. Por conseguinte, o servizo técnico informa da improcedencia do escrito de Paul Stephen Marculescu Stankov posto que non se dan as condicións que xustifiquen unha limitación á servidume, ao abeiro do artigo 161 do Real decreto 1955/2000.5 No expediente consta un informe favorable dos servizos técnicos desta xefatura territorial. Consonte con todo o indicado, 1 Conceder a autorización administrativa previa, a autorización administrativa de construción e a declaración de utilidade pública, en concreto, da dita instalación de distribución eléctrica.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: - As declaracións de conformidade relativas ao material ou equipamento e as certificacións ou homologacións, se procede. - Un certificado do/a director/a da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 27 de marzo de 2019 Isidoro Martínez Arca Xefe territorial da Coruña